Frøken Sørlie: Hverdagen er god- I am back!!
Da er endelig dagen her. Juleferien er over og den lange perioden uten trening er et lukket kapittel. I am back og det er nydelig. I dag var første hverdag. Alle tre i barnehagen, en på skolen og mor på jobb. Herlig.
Jeg elsker ferien og gleder meg allerede til vinterferien ( bare 7 uker...), men jeg er også veldig glad i hverdagen. I dag starter ukeplaner for trening igjen og målet er å ta det litt rolig nå i starten. Mer om dette senere.
Julen har vært fin og vi har storkost oss med fri alle sammen. Med mange små blir det mye utetid i slike perioder. Vi trives i skogen. Det har blitt mange turer, bål, pølser, pinnebrød og s'mores. De to store og jeg har også sovet en natt i telt. (dog i hagen men det var minus 7 grader). De neste ukene fremover skal det bli flere slike utenetter har jeg lovet...